sagorsarker/bangla-wikipedia huggingface dataset:
শিরার আলসার

শিরার আলসার হলো শিরার ক্ষত যা সাধারণত পায়ে দেখা যায়। এটি দীর্ঘস্থায়ী ক্ষতের অন্যতম প্রধান কারণ। পায়ের ৭০% থেকে ৯০% আলসারই শিরার আলসারের কারণে হয়। শিরার আলসার বেশিরভাগ ক্ষেত্রে পায়ের মধ্যবর্তী এবং দূরবর্তী অঞ্চলে বিকাশ লাভ করে এবং জীবনযাত্রার মানের উপর নেতিবাচক প্রভাব আনে। 
পায়ে মোজা পড়ে প্রতিদিন অনুশীলন করলে দ্রুত রোগ নিরাময় হয়। এনআইসিই এর নির্দেশনা অনুসারে,যারা পায়ের শিরার আলসার থেকে মুক্তি লাভ করেছে তাদের উচিত "ভাস্কুলার পরিষেবা" গ্রহণ করা। কারণ ভাস্কুলার পরিষেবা, "ভাস্কুলার ডুপ্লেক্স আল্ট্রাসাউন্ড" এবং "ভাস্কুলার শল্য চিকিৎসার" জন্য সহায়ক।
শিরার আলসারের লক্ষণ ও লক্ষণগুলোর মধ্যে রয়েছে:
দীর্ঘস্থায়ী শিরার আলসার নির্ণয়ের জন্য একটি ক্লিনিকাল স্কোর তৈরি করা হয়েছে। স্কোরটি বিশেষজ্ঞ চিকিৎসক প্যানেল দ্বারা বিকাশকৃত সিইএপি (ক্লিনিকাল, ইটিওলজি, অ্যানাটমি, এবং প্যাথোফিজিওলজি) ভিত্তিক। স্কোরের উচ্চ মান শিরার আলসারের নেতিবাচক পূর্বাভাস দেয়। 
পায়ে মোজা পড়লে বায়ুজনিত আলসারগুলো প্রতিরোধ করা যায়। 
শিরার আলসারের ক্ষেত্রে চিকিৎসার মূল লক্ষ্য হলো এমন একটি পরিবেশ তৈরি করা যা ত্বকে আলসার বৃদ্ধিতে বাঁধা দেয়। বেশিরভাগ ক্ষেত্রে এর জন্য অন্তর্নিহিত ভেনাস রিফ্লাক্স সন্ধান এবং চিকিৎসা করা দরকার। ন্যাশনাল ইনস্টিটিউট ফর হেলথ অ্যান্ড কেয়ার এক্সিলেন্স (এনআইসিসি) এর মতে, যাদের পায়ের শিরার আলসার ২ সপ্তাহের মধ্যে নিরাময় হয়নি তাদের "ভাস্কুলার পরিষেবা" গ্রহণ করা উচিত। 
শিরার আলসার আছে এমন রোগীদের প্রাথমিক চিকিৎসা, পায়ের উচ্চতা এবং স্থিতিস্থাপক সংকোচন সম্পর্কে ভালো ধারণা থাকা উচিত। ব্যায়াম করার সময় কম্প্রেশন মোজা ব্যবহার করা উচিত। পায়ের শিরার আলসারের জন্য মেডিকেল গ্রেড মধু ব্যবহারের যথার্থতা নিয়ে বিতর্ক রয়েছে।
শ্রীমা

শ্রীমা ( ২১ ফেব্রুয়ারি, ১৮৭৮ - ১৭ নভেম্বর, ১৯৭৩ ) ছিলেন ফরাসি আধ্যাত্মিক গুরু এবং শ্রী অরবিন্দের শিষ্যা ও সহযোগী। ফরাসি বংশোদ্ভূত ভারতীয় আধ্যাত্মিক গুরুর পূর্বাশ্রমের নাম ছিল মীরা রিচার্ড বা মীরা আলফাসা। তিনি ভারতীয় গুরুকূলের পরিবেশ পছন্দ করতেন। তিনি ও তার স্বামী পল রিচার্ড ১৯১৪ সালের ২৯ শে মার্চ পণ্ডিচেরি আশ্রমে শ্রী অরবিন্দের কাছে দীক্ষা নিয়ে সেখানেই বসবাস করতে থাকেন। প্রথম বিশ্বযুদ্ধের সময় তাঁদের পন্ডিচেরি ছেড়ে জাপানে যেতে হয়েছিল। সেখানে বিশ্বকবিরবীন্দ্রনাথ ঠাকুরের সাথে সাক্ষাৎ হয় এবং হিন্দু ধর্মের মর্মার্থ অনুধাবন করেন। ১৯২৬ সালের ২৪ নভেম্বর, মীরা আলাফাসা পণ্ডিচেরি ফিরে আসেন এবং স্থায়ীভাবে বসবাস করতে থেকেন। তিনি তার জীবনের শেষ ৩০ বছরের অভিজ্ঞতা ইংরেজিতে'দ্য এজেন্ডা' নামক বইতে লিপিবদ্ধ করেছেন। শ্রী অরবিন্দ তাঁকে দিব্যমায়ের অবতার হিসাবে বর্ণনা করে বিশদে "দ্য মা" নামক গ্রন্থে ব্যক্ত করেছেন।
শ্রীমা তথা মীরা আলফাসার জন্ম ১৮৭৮ খ্রিস্টাব্দের প্যারিস শহরের সেফার্ডিক ইহুদি পরিবারে। পিতা ছিলেন তুর্কি ইহুদি মোসেস মরিস আলফাসা এবং মা ছিলেন মিশরীয় ইহুদি মাথিল্ডে ইসমালুনে। জন্মানোর সময় মীরার পুরো নাম ছিল ব্লাঞ্চে রাচেল মীরা আলফাসা। তবে তার জন্মের আগে পিতা দেশ ছেড়ে ফ্রান্সে চলে যান। তার বড় ভাই ছিল মাত্তো ম্যাথিউস  মরিস আলফাসা। শৈশবের প্রথম আট বৎসর মীরা ৬২ বুলেভার্ড হাউসম্যান নামক একটি স্থানে কাটিয়েছেন। সাত বৎসর বয়সে তার পড়াশোনা শুরু হয় এবং নয় বৎসর বয়সে স্কুলে যান। টেনিস খেলতে ও সঙ্গীতচর্চা করতে পছন্দ করতেন। স্কুল শিক্ষা শেষে ১৮৯৩ খ্রিস্টাব্দে   ১৪ বৎসর বয়সে একটি আর্ট সেন্টারে আকাদেমি জুলিয়ানে  ভর্তি হয়েছিলেন শিল্পকলা শেখার জন্য এবং ইতোমধ্যে পিতার সংগ্রহের বেশিরভাগ বই পড়ে ফেলেন। ছোটবেলা থেকেই তার মধ্যে অতিপ্রাকৃতিক কিছু  নিদর্শন লক্ষ্য করা যেত। শৈশবকালীন অভিজ্ঞতার কথা মীরা পরবর্তীতে তার একটি বইতে উল্লেখ করেছেন। এক বৎসর ধরে তিনি এক রহস্যময় গ্রন্থ " দ্য নাথ অব লেটার অন (আলফাসা)" রচনা করেন। এরপর ষোল বৎসর বয়সে  মায়ের সাথে ইতালি যান এবং  এক নাটক সংস্থায় কাজ করতে থাকেন। আকাদেমির প্রাক্তন ছাত্র হেনরি মরিসেটের  সাথে পরিচয়ের সূত্রে ১৮৯৭ খ্রিস্টাব্দের ১৩ অক্টোবর বিবাহ করেন। ১৮৯৮ খ্রিস্টাব্দের ২৩ আগস্ট তাঁদের পুত্র আন্দ্রে জন্ম গ্রহণ করে। ইতোমধ্যে মীরা আলফাসা স্বামী বিবেকানন্দর রাজযোগ সম্পর্কিত বই পড়ে ফেলেন এবং তখন থেকেই তার মনে ভারতীয় সংস্কৃতি, সভ্যতা এবং ধর্ম জানার আকাঙ্ক্ষা বেড়ে যায়। ফরাসি ভাষায় ভাগবত গীতা ইত্যাদি পড়ে ফেলেন এবং এতে তার প্রভূত  মানসিক পরিবর্তন ঘটে। ১৯০৫ সালে মীরা ও হেনরি ম্যাক্স থাওন নামের এক সাধকের সাথে দেখা করেন এবং আলজেরিয়ার ট্লেমসেনে ম্যাক্স থাওন ও আলমা থাওনের বাসভবনে আধ্যাত্মিক শিক্ষায় সাধনায় লিপ্ত থাকলেন। 
১৯০৮ খ্রিস্টাব্দে তার  এবং হেনরির বিবাহ বিচ্ছেদ ঘটে যায়। প্যারিসে এক ছোট্ট অ্যাপার্টমেন্ট একাই থাকতে লাগলেন মীরা। অতঃপর ১৯১১ খ্রিস্টাব্দে মীরা পল রিচার্ডকে বিবাহ করেন। রিচার্ড চার বৎসর সেনাবাহিনীতে কাজ করেছেন ও নিজে দর্শন ও ধর্মতত্ত্বে যুক্ত থাকতেন। ১৯১৪ খ্রিস্টাব্দের ২৯ মার্চ তারা প্রথম পুদুচেরিতে আসেন।
বিশ্ব বেতার দিবস

বিশ্ব বেতার দিবস (ইংরেজিতে World Radio Day "ওয়ার্ল্ড রেডিও ডে"; ফরাসিতে Le jour mondial de la radio "ল্য জুর মোঁদিয়াল দ্য লা রাদিও") একটি আন্তর্জাতিক দিবস যা প্রতি বছর ১৩ ফেব্রুয়ারি পালন করা হয়। এই দিবসের লক্ষ্য জনসাধারণের মাঝে ও সংবাদমাধ্যমে বেতারের গুরুত্ব সম্পর্কে সচেতনতা বৃদ্ধি করা, সিদ্ধান্ত গ্রহণকারীদেরকে বেতারের মাধ্যমে তথ্য সুলভ্যতা নিশ্চিত করা এবং বেতার সম্প্রচারকদের মধ্যে আন্তর্জাতিক সহায়তা ও পারস্পরিক মতামত ও তথ্য বিনিময় জোরদার করা।
২০১৪ সালে ইউনেস্কোর সাধারণ সম্মেলনের ৩৬তম অধিবেশনে ১৩ ফেব্রুয়ারি তারিখে বিশ্ব বেতার দিবস ঘোষণা করা হয়। ২০১১ সালে স্পেনের আকাদেমিয়া এস্পানিওলা দে রাদিও-র একটি প্রস্তাবের প্রেক্ষিতে ইউনেস্কো পরিচালিত একটি বাস্তবায়নযোগ্যতা সমীক্ষার ভিত্তিতে ইউনেস্কোর নির্বাহী পরিষদ সাধারণ সম্মেলনে বিশ্ব বেতার দিবস ঘোষণার ব্যাপারে সুপারিশ করেন। উল্লেখ্য ১৯৪৬ সালের ১৩ ফেব্রুয়ারি তারিখে জাতিসংঘের নিজস্ব বেতারকেন্দ্রটি যাত্রা শুরু করে।
বেতার এমন একটি গণমাধ্যম পৃথিবীতে যার ব্যাপ্তি অন্য সব গণমাধ্যম অপেক্ষা বেশি। এটি একাধারে যোগাযোগের একটি শক্তিশালী হাতিয়ার এবং সাশ্রয়ী মাধ্যম হিসেবে স্বীকৃত। দূরবর্তী জনসম্প্রদায় ও ঝুঁকিতে থাকা মানুষদের কাছে (নিম্ন সাক্ষরতার হারবিশিষ্ট জনসম্প্রদায়, প্রতিবন্ধী ব্যক্তি, নারী, তরুণ-তরুণী এবং দারিদ্র‍্যের শিকার ব্যক্তি) পৌঁছাতে বেতারের কোনও বিকল্প নেই। একই সাথে এটি প্রাতিষ্ঠানিক শিক্ষার স্তর নির্বিশেষে জনবিতর্কে মানুষের অংশগ্রহণের একটি মঞ্চ। অধিকন্তু, জরুরি অবস্থাকালীন যোগাযোগ ও বিপর্যয়কালীন ত্রাণকর্মে বেতার একটি শক্তিশালী ও নির্দিষ্ট ভূমিকা রাখে। বর্তমানে বিভিন্ন গণমাধ্যমের সমধর্মিতা হবার প্রবণতা বেড়ে গেছে, তাই বেতার সেবাগুলিও প্রযুক্তির নতুন নতুন রূপের সাথে খাপ খাইয়ে নিয়ে ব্রডব্যান্ড ইন্টারনেট, মুঠোফোন ও ট্যাবলেটে ভিন্ন ভিন্ন রূপে আবির্ভূত হচ্ছে। এত কিছু সত্ত্বেও বলা হচ্ছে যে বিশ্বের প্রায় ১০০ কোটি মানুষের কাছে এখনও বেতার সেবা লভ্য নয়।
অপবাদ (চলচ্চিত্র)

অপবাদ ২০১২ সালের একটি নেপালি নাট্যধর্মী চলচ্চিত্র। চলচ্চিত্রটি পরিচালনা করেছেন সুবাশ কৈরালা পরিচালিত এবং এতে অভিনয় করেছেন রাজ বল্লভ কৈরালা, নিশা অধিকারী, রাবি গিরি এবং বিজয়া গিরি।
চলচ্চিত্রটিতে সুয়োগ (রাজ বল্লভ কৈরালা) এবং একটি নিঃসঙ্গ ও নির্জন দ্বীপে বসবাসের তার অভিজ্ঞতা চিত্রিত করা হয়েছে। তিনি তার কর্মজীবন শুরু করার আগে ব্যর্থতার সম্মুখীন হয়ে আত্মহত্যার সিদ্ধান্ত নেন। কিন্তু মৃত্যু তার সাথে বিশ্বাসঘাতকতা করে এবং তিনি একটি বিচ্ছিন্ন দ্বীপে পৌঁছান যেখানে তিনি নিজেকে টিকিয়ে রাখার জন্য কঠিন সময়ের সম্মুখীন হন।
অন্যদিকে, সুনন্দ (নিশা অধিকারী) সুয়োগের বন্ধু। বন্ধুর অনুমিত মৃত্যুর পর তার সহানুভূতি প্রেমে পরিণত হয় যখন সে ছেলেটির ব্যক্তিগত ডায়েরি পড়ে।
সুয়োগ শেষ পর্যন্ত একাকিত্বকে পরাজিত করে এবং একটি পরিত্যক্ত জমি থেকে বের হওয়ার উপায় খুঁজে পায়।
মাইক্রোনেশিয়া যুক্তরাজ্য জাতীয় ফুটবল দল

মাইক্রোনেশিয়া যুক্তরাজ্য জাতীয় ফুটবল দল () হচ্ছে আন্তর্জাতিক ফুটবলে মাইক্রোনেশিয়া যুক্তরাজ্যের প্রতিনিধিত্বকারী পুরুষদের জাতীয় দল, যার সকল কার্যক্রম মাইক্রোনেশিয়া যুক্তরাজ্যের ফুটবলের সর্বোচ্চ নিয়ন্ত্রক সংস্থা মাইক্রোনেশিয়া যুক্তরাজ্য ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৯৯ সালের ১লা জুন তারিখে, মাইক্রোনেশিয়া যুক্তরাজ্য প্রথমবারের মতো আন্তর্জাতিক খেলায় অংশগ্রহণ করেছে; গুয়ামে অনুষ্ঠিত উক্ত ম্যাচে মাইক্রোনেশিয়া যুক্তরাজ্য গুয়ামের কাছে ৩–০ গোলের ব্যবধানে পরাজিত হয়েছে।
২,০০০ ধারণক্ষমতাবিশিষ্ট ইয়াপ স্পোর্টস কমপ্লেক্সে "চার তারা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মাইক্রোনেশিয়া যুক্তরাজ্যে অবস্থিত। বর্তমানে এই দলের ম্যানেজারের দায়িত্ব পালন করছেন স্ট্যান ফোস্টার।
ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে মাইক্রোনেশিয়া যুক্তরাজ্য এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মাইক্রোনেশিয়া যুক্তরাজ্যের কোন স্থান নেই। অন্যদিকে, বিশ্ব ফুটবল এলো রেটিংয়ে মাইক্রোনেশিয়া যুক্তরাজ্যের সর্বোচ্চ অবস্থান হচ্ছে ২১৪তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ২৩৩। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
ওয়েস্ট ইন্ডিয়ান টুয়েন্টি২০ আন্তর্জাতিক ক্রিকেটারদের তালিকা

অত্র নিবন্ধটি ওয়েস্ট ইন্ডিয়ান টুয়েন্টি২০ আন্তর্জাতিক ক্রিকেটারদের তালিকা বিশেষ। টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়।
কমপক্ষে একটি টি২০আই খেলায় অংশগ্রহণকারী ওয়েস্ট ইন্ডিজ ক্রিকেট দলের সকল সদস্যকে এ তালিকায় যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।
রাজ বল্লভ কৈরালা

রাজ বল্লভ কৈরালা ( ; জন্ম: ৩১ আগস্ট, ১৯৮২) একজন নেপালি চলচ্চিত্র অভিনেতা।
মডেলিং ও অভিনয়ের আগে রাজ বল্লভ কৈরালা নেপালের পোখারা এফএম ৯৫.৮ তে তে আরজে হিসাবে কর্মরত ছিলেন। তিনি প্রথমে গানের ভিডিও কর্ণ দাশের ভেটেয়ারা চট্ট্নুতে তার অভিনয়ের জন্য মনোযোগ আকর্ষণ করেছিলেন। প্রধান অভিনেতা হিসেবে তার প্রথম সাফল্য ছিল পারখি বাসেন চলচ্চিত্রে যা ৮ আগস্ট, ২০০৮ তারিখে সিনেমা হলে মুক্তির ১০০ তম দিবপ উদ্‌যাপন করেছিল। ২০ টিরও বেশি চলচ্চিত্রে তার কৃতিত্বের সাথে অভিনয় বিশেষত আবাদ, মাসান এবং পালের মতো সিনেমায় তার অভিনয় প্রশংসিত হয়েছে। তিনি ইতোমধ্যে নেপালি চলচ্চিত্রের অন্যতম গুরুত্বপূর্ণ একজন অভিনেতা হিসাবে বিবেচিত হয়েছন।
রাজ বল্লভ কৈরালা হরি বনশা আচার্য, নীর শাহ, নাসিরউদ্দিন শাহ, ওম পুরি, রবার্ট ডি নিরো, ড্যানিয়েল ডে-লুইস, জনি দেপ এবং লিওনার্দো ডিক্যাপ্রিওর মতো অভিনেতাদের দ্বারা অনুপ্রাণিত হিসাবে পরিচিত হয়েছেন।
কাসুতি

কাসুতি ( ) হল ভারতের কর্ণাটক রাজ্যে ব্যবহৃত ঐতিহ্যপূর্ণ এক লৌকিক সূচিকর্মের ধরন। খুবই জটিল কাসুতির এই কাজ, কেননা, কখোনো কখোনো হাত দিয়ে ৫,০০০ পর্যন্ত সেলাই দেওয়া হয় এবং ঐতিহ্যপূর্ণভাবে ইলকাল শাড়ি, ব্লাউজ এবং আচকান অথবা কুর্তা ইত্যাদি পোশাকের ওপর এই কাজ করা হয়। কর্ণাটক হ্যান্ডিক্রাফটস ডেভেলপমেন্ট কর্পোরেশন (কেএইচডিসি) কাসুতি সূচিকর্মের জন্য একটা ভৌগোলিক ইঙ্গিত (জিআই) সুরক্ষিত করে যেটা কাসুতিকে কেএইচডিসিতে বৌদ্ধিক সম্পত্তির অধিকার দিয়ে থাকে।
কাসুতির ইতিহাস পুরোনো সেই চালুক্য আমল থেকে। 'কাসুতি' নামটা এসেছে 'কাই' (অর্থ - হাত) এবং 'সুতি' (অর্থ - সুতো) এই শব্দবন্ধ থেকে, সুতো ও হাতের ব্যবহার দিয়ে যে কর্মকুশলতার ইঙ্গিত করা হয়। এই সম্পর্কে বলা যায় যে, সতের শতকে মহীশূর রাজ্যে নারী সভাসদগণ নাকি ৬৪ রকম শিল্পে পারদর্শী ছিলেন, কাসুতি ছিল সেগুলোর মধ্যে অন্যতম। কাসুতি সূচিশিল্পের মধ্যে কর্ণাটক রাজ্যের রঙ্গোলি লোকসূচিশিল্পের বৈশিষ্ট্যসমূহ লক্ষ্য করা যায়; আয়নাযুক্ত সূচিশিল্পের কাজ ও সোনা এবং রূপোর সুতোযুক্ত সূচিশিল্পের কাজ প্রধানত বিবাহের মতো বিশেষ অনুষ্ঠানে ব্যবহৃত হয়ে থাকে। কর্ণাটকে শাড়িতে কাসুতি সহ সূচিকাজ বিবাহের সাজসজ্জার অংশ হিসেবে ভাবা হয়, যাতে কালো সিল্কের একটা শাড়িতে কাসুতি সূচিশিল্প করলে তাকে বলা হয় প্রধান গুরুত্বের 'চন্দ্রকলি শাড়ি'।
কাসুতির কাজে কিছু জটিল সূচিশিল্প সংশ্লিষ্ট আছে; যেমন, গোপুরম, রথ, পালকি, প্রদীপ এবং শঙ্খ। স্থানীয়ভাবে প্রাপ্ত জিনিসপত্র কাসুতির জন্যে ব্যবহৃত হয়। সূচিশিল্পে যে নকশায় কাজ করা হবে প্রথমে সেটা কাঠকয়লা অথবা পেন্সিল দিয়ে দাগ দিয়ে দেওয়া হয় এবং তারপর সূচ ও সুতো বাছাই করা হয়। এই কাজটা খুবই শ্রমসাধ্য এবং কাপড়ের ওপর প্রত্যেকটা সুতোকে গুনতি করতে হয়। নকশাগুলো কোনো গিঁট ছাড়াই সেলাই করা হয় যাতে নিশ্চিত করা যায় যে, কাপড়টা উভয় দিক থেকে একই রকম দেখতে হবে। বিভিন্ন রকমের সেলাই দেওয়া হয় ইচ্ছামতো নকশা পাওয়ার জন্যে। এর মধ্যে কয়েকটা হল 'গবন্তি', 'মুরগি', 'নেগি' এবং 'মেথি'। 'গবন্তি' হল ডবল রানিং সেলাই, উল্লম্ব, সমান্তরাল এবং কোণাকুণি দাগের জন্যে এটা ব্যবহার করা হয়; 'মুরগি' হল আঁকাবাঁকা সেলাই, 'নেগি' হল রানিং সেলাই এবং 'মেথি' হল পরস্পর আড়াআড়ি একটা সেলাই দেখতে ঠিক মেথি বীজের মতো।
কাসুতির উন্নয়ন ঘটেছে তার ঐতিহ্যপূর্ণ সীমানার বাইরে, যেমনটা দেখা যায় মহীশূর সিল্ক শাড়ির ক্ষেত্রে। কর্ণাটক রাজ্যের হুবলিতে কাসুতি সংস্কৃতিকে অনুপ্রাণিত করার এবং এক ছাদের তলায় গ্রামীণ মহিলাদের হস্তশিল্প প্রদর্শনের জন্যে কর্ণাটক সরকারের সমাজ কল্যাণ দফতর একটা কাসুতি কেন্দ্র গড়ে দিয়েছে। যাইহোক, কাসুতি দুর্বল পৃষ্ঠপোষকতায় ভুগছে এবং অনেক মানুষ এই হস্তশিল্পকে স্বেচ্ছায় গুরুত্ব সহকারে নিচ্ছেনা; যার ফলে ধারওয়াদস্থিত যেএসএস কলেজ 'কর্ণাটক কাসুতি' নামে শিক্ষাক্রম বন্ধ করে দিয়েছে।
এশিয়াভিশন পুরস্কার

এশিয়াভিশন পুরস্কার হলো ভারতীয় চলচ্চিত্র এবং টেলিভিশনের শিল্পী ও প্রযুক্তিবিদদের সম্মাননার জন্য আয়োজিত অনুষ্ঠান, যা ২০০৬ সাল থেকে অনুষ্ঠিত হচ্ছে।
৪০,০০০ এর চেয়েও বেশি লোক সংযুক্ত আরব আমিরাত জুড়ে, ৯ নভেম্বরে শার্জা ক্রিকেট স্টেডিয়ামে ২০১২ সালের চলচ্চিত্র পুরস্কারে উপস্থিত হন। মোহনলাল ও রিমা কলিঙ্গল শ্রেষ্ঠ অভিনয়শিল্পী এবং জুহি চাওলা ও শ্রুতি হাসান শ্রেষ্ঠত্ব পুরস্কার লাভ করেন। ২০১৩ সালে, এশিয়াভিশন চলচ্চিত্র পুরস্কারকে দুবাইয়ের উৎসব শহরে অনুষ্ঠিত করা হয়, যেখানে মম্মুট্টী কুঞ্জনন্তে কেদা এর জন্য শ্রেষ্ঠ অভিনেতা এবং কাব্য মাধবন বাবুত্তিয়ুধে নামাথিল এর জন্য শ্রেষ্ঠ অভিনেত্রীর পুরস্কারের বিজয়ী হন। বলিউড অভিনেতা জন আব্রাহাম বর্ষসেরা আইকন ও রানী মুখার্জী "তালাস" এবং "বম্বে টকিস" এর জন্য হিন্দি চলচ্চিত্রে শ্রেষ্ঠত্ব অর্জন করেন। প্রীতি জিন্টা বলিউডের গৌরভ পুরস্কার লাভ করেন এবং কারিশমা কাপুর প্রধান অতিথিদের মধ্যে একজন ছিলেন। ২০০৯ সালে, এশিয়াভিশন টেলিভিশন পুরস্কারের প্রথম সংস্করণ শারজাহ ক্রিকেট এ্যাসোসিয়েশন স্টেডিয়ামে অনুষ্ঠিত হয়, যেখানে অস্কার পুরস্কার বিজয়ী রেসুল পুকুট্টি ছিলেন একজন প্রধান অতিথি। টেলিভিশন পুরস্কারের ৪থ ও ৫ম সংস্করণে মালায়ালাম টেলিভিশন শিল্পের টেলিভিশন ব্যক্তিত্বের সাথে মোহনলাল ও কারিশমা কাপুর উপস্থিত ছিলেন। ২০১৭ সালের ফেব্রুয়ারি ৮ এ, এশিয়াভিশন রেডিও পুরস্কারের প্রথম সংস্করণের আরম্ভ ঘটে, যেখানে মালায়ালাম রেডিও কেন্দ্রের প্রতিনিধিদের সম্মাননা প্রদান করা হয়। কারিনা কাপুরকে ভারতীয় আইকনের সাথে পুরস্কৃত করা হয়।
কাংড়া চা

কাংড়া চা হল ভারতের হিমাচল প্রদেশের কাংড়া জেলায় উৎপাদিত একপ্রকার চা। কালো চা এবং সবুজ চা উভয়ই উনিশ শতকের মাঝামাঝি থেকে কাংড়া উপত্যকায় উৎপাদিত হয়েছে। ২০০৫ সালে কাংড়া চা'কে ভৌগোলিক নির্দেশক বা জিআই পণ্যের স্বীকৃতি দেওয়া হয়েছে।
কাংড়া অঞ্চলে প্রথম চা জন্মেছিল উনিশ শতকের মাঝামাঝি সময়ে। ১৮৮৪ সালে সম্ভাব্যতা সমীক্ষায় চা বাগানের উপযুক্ত ক্ষেত্রটি দেখানোর পরে, এই অঞ্চল জুড়ে ক্যামেলিয়া সাইনেনসিসের একটি চীনা জাতের গাছ এখানে রোপণ করা হয়েছিল। অন্যান্য জায়গায় ব্যর্থ হওয়া সত্ত্বেও উৎপাদনটি পালামপুর ও ধর্মশালায় সফল হতে দেখা গেছে। ১৮৮০ এর দশকের মধ্যে কাংড়া চা অন্যান্য জায়গার চায়ের চেয়ে উচ্চতর প্রজাতির হিসাবে বিবেচিত হয়েছিল এবং এটি কাবুল ও মধ্য এশিয়ায় কেনা হত। ১৮৮২ সালে, "কাংড়া জেলা গেজেটে" কাংড়া চাকে "ভারতের অন্যান্য অঞ্চলে উৎপন্ন চায়ের চেয়ে উন্নত" হিসাবে বর্ণনা করা হয়েছিল। ১৮৮৬ এবং ১৮৯৫ সালে এই চা লন্ডন এবং আমস্টারডামে অনুষ্ঠিত আন্তর্জাতিক সম্মেলনে স্বর্ণ ও রৌপ্য পদক পেয়েছিল।
তবে, ১৯০৫-এর কাংড়া ভূমিকম্পের ফলে হাজার হাজার মানুষ মারা গিয়েছিল এবং কারখানাগুলো ধ্বংস হয়ে গিয়েছিল। ভূমিকম্পের ফলে ব্রিটিশরা চা বাগানগুলো বিক্রি করতে বাধ্য হয় এবং তারা এই অঞ্চলটি ছেড়ে চলে যায়। এর পরের দশকগুলোতে নতুন মালিকরা খুবই কম পরিমাণে কাংড়া চা তৈরি করেছিল।
একবিংশ শতাব্দীতে উৎপাদনে আরও অবনতি হওয়ার পরে, গবেষণা এবং প্রযুক্তির প্রচার করা হচ্ছে, যার লক্ষ্য হল উৎপাদন বাড়িয়ে কাংড়া চা'কে পুনরুজ্জীবিত করা। ২০১২ সালে তদানীন্তন কেন্দ্রীয় বাণিজ্য ও শিল্পমন্ত্রী আনন্দ শর্মা ভারতের চা বোর্ডের পালামপুর আঞ্চলিক কার্যালয়ের ভিত্তিপ্রস্তর স্থাপন করেছিলেন, যা কাংড়া অঞ্চলটিকে ভারতীয় চা শিল্পের মূল স্রোতে পুনরায় একীকরণের লক্ষ্যে গুরুত্বপূর্ণ পদক্ষেপ হিসাবে চিহ্নিত হয়েছে।
যদিও কাংড়ায় কালো চা এবং সবুজ চা উভয়ই চা চাষ হয়, তবে কালো চা উৎপাদনের প্রায় ৯০ শতাংশ। তথ্যমতে ২০১৫ সালের মে অবধি এলাকায় ধর্মশালা, শাহপুর, পালামপুর, বৈজনাথ এবং যোগিন্দ্রনগরের মধ্যে প্রায় ২,৩১২ হেক্টর জমি জুড়ে রয়েছে ৫,৯০০ টি চা বাগান; যা থেকে বার্ষিক উৎপন্ন হয় ৮.৯৯ লক্ষ কেজি চা।
কাংড়া চা তার অনন্য রঙ এবং গন্ধের জন্য পরিচিত। এই অঞ্চলের ভৌগোলিক বৈশিষ্ট্যেগুলোকে কাংড়া চায়ের অনন্য বৈশিষ্ট্যের কারণ বলে মনে করা হয়। ২০০৫ সালে এটি ভৌগোলিক নির্দেশক স্বীকৃতি লাভ করে
কাংড়া এবং তার আশেপাশে চা পর্যটন ধীরে ধীরে জায়গা পেতে শুরু করেছে। পালামপুর ও ধর্মশালার বেশ কয়েকটি চা কারখানা এবং চা এস্টেট কারখানা পর্যটনের ব্যবস্থা করেছে, পাশাপাশি চা সম্পর্কে জানতে আরও বেশি আগ্রহীদের জন্য বাড়িতে থাকার ব্যবস্থা করেছে। ধর্মশালা চা কোম্পানি মান টি এস্টেটের কারখানা থেকে শুরু করে কারখানা ও চা বাগানের ভ্রমণ সহায়ক (গাইড ট্যুর) সরবরাহ করছে। একইভাবে, পালামপুর সমবায় চা কারখানাটি "কারখানা পর্যটন" এবং আবাসন সরবরাহ করে।
সিক্কি ঘাস শিল্প

সিক্কি ঘাসের কারুশিল্প হল নানা রকমের হস্তশিল্প, যেগুলি ভারতের বিহার এবং উত্তর প্রদেশে পাওয়া সিক্কি নামে পরিচিত বিশেষ ধরনের ঘাস থেকে তৈরি করা হয়ে থাকে। সিক্কি ঘাস থেকে বিভিন্ন সামগ্রী তৈরির এই কারুশিল্পটি বিহার প্রদেশের প্রাচীন লোকশিল্পগুলোর একটি। 
নেপালের দক্ষিণ অঞ্চলের সমভূমিতে থারু নারীরা বহু শতাব্দী ধরে সিক্কি ঘাস থেকে ঐতিহ্যবাহী ঝুড়ি বুনে আসছেন। বর্তমানে অনেক থারু নারী সহযোগী নেটওয়ার্কের মাধ্যমে সিক্কি হস্তশিল্প তৈরিতে নিযুক্ত রয়েছেন।
বর্ষাকালে হরিজনরা সিক্কি ঘাস সংগ্রহ করে এবং বিক্রি করার আগে সেগুলো তারা শুকিয়ে নেয়। ঘাসটি সাপ্তাহিক হাট বা বাজারে এবং ভ্রমণকারীদের কাছে ফেরিওয়ালার মাধ্যমেও বিক্রি করা হয়। এর মূল্যের হার অনেক কিছুর উপর ভিত্তি করে নির্ণীত হয় এবং প্রতিনিয়ত পরিবর্তিত হয়। তবে সিক্কি ঘাস ওজন করে বিক্রি হয় না, বরং মুষ্টি দ্বারা পরিমাপ করে বিক্রি হয়।
সিক্কি শুকানো হয় এবং এর ফুলের মাথাগুলো কেটে ফেলা হয়। ফলস্বরূপ পাওয়া যায় সূক্ষ্ম সোনালি আঁশ যা খেলনা, পুতুল এবং ঝুড়ি (ডোলচি) তৈরি এবং বুননে ব্যবহৃত হয়। কখনও কখনও এসব সামগ্রীর গায়ে রঙ দিয়ে বিভিন্ন নকশা আঁকা হয়।
"পৌতি" নামে পরিচিত সিক্কির তৈরি বাক্স কন্যা সন্তানকে তাদের বিয়ের উপলক্ষে বাবার পক্ষ থেকে দেওয়া হয়। বাক্সগুলো সিন্দুর, অলঙ্কার এবং গহনা রাখার জন্য ব্যবহৃত হয়।
ওয়ানওয়ার্ল্ড পাবলিকেশন্স

ওয়ানওয়ার্ল্ড পাবলিকেশন্স যুক্তরাজ্যের একটি স্বতন্ত্র প্রকাশনা সংস্থা যা সাধারণত বিশেষজ্ঞ ও শিক্ষাবিদদের মাধ্যমে নন-ফিকশন বই প্রকাশ করে। নভিন ডুস্টদার এবং জুলিয়েট ম্যাবে ১৯৮৬ সালে এটি প্রতিষ্ঠা করেছিল। প্রকাশনা সংস্থা হিসেবে এটি আন্তর্জাতিকভাবে স্বীকৃত এবং বিভিন্ন পুরস্কার প্রাপ্ত প্রতিষ্ঠান।
মেলিসা ফুমেরো

মেলিসা ফুমেরো ("বিবাহ-পূর্ব": গ্যালো; জন্ম: ১৯ আগস্ট, ১৯৮২) একজন আমেরিকান অভিনেত্রী ও পরিচালক। তিনি অ্যামি সান্টিয়াগো চরিত্রে "ব্রুকলিন নাইন-নাইন" টিভি ধারাবাহিকে, এবং অ্যাডরিয়ানা ক্র্যামার চরিত্রে "ওয়ান লাইফ টু লিভ"-এ অভিনয়ের জন্য পরিচিত।
মেলিসা জন্মগ্রহণ করেন নিউ জার্সির নর্থ বার্জেনে। তার নাম রাখা হয় মেলিসা গ্যালো। তিনি নিউ জার্সির গুটেনবার্গে ৬ বছর বয়স পর্যন্ত বেড়ে ওঠেন, এরপরে তার পরিবার নিউ জার্সির লেন্ডহর্স্টে চলে আসে। ১৯ বছর বয়সে তিনি নিউইয়র্ক বিশ্ববিদ্যালয়ে পড়তে আসেন, যেখান থেকে তিনি ২০০৩ সালে নাট্যকলা বিভাগে ব্যাচেলর অব ফাইন আর্টস ডিগ্রি লাভ করেন।
"ওয়ান লাইফ টু লাইভ"-এ অ্যাড্রিয়ানা চরিত্রে অভিনয় করা দ্বিতীয় অভিনেত্রী ছিলেন ফুমেরো। তিনি ২০০৪ সালের ২০ জানুয়ারি এই ধারাবাহিকে যোগ দিয়েছিলেন। অ্যাড্রিয়ানা ডরিয়ান ক্রেমার লর্ড চরিত্রের অনেকদিনের হারিয়ে যাওয়া মেয়ে, যে চরিত্রে ১৯৭৯ সাল থেকে ডেটাইম এমি পুরস্কার জয়ী রবিন স্ট্র্যাসার অভিনয় করে আসছেন। নিউইয়র্ক বিশ্ববিদ্যালয়ে শিক্ষার্থী হিসেবে শেষদিন তিনি এই চরিত্রটির অফার পান। ২০০৭ সালের শেষের দিকে তিনি এই সিরিজটির সাথে চুক্তি নবায়ন না করার সিদ্ধান্ত নিয়েছিলেন, তবে ১১ জুন, ২০০৮ এ শেষ হতে যাওয়া অ্যাড্রিয়ানার প্রত্যাবর্তনকারী চরিত্রে অভিনয় করেন। ফুমেরো ১৫ পর্বের ধারাবাহিক "ওয়ান লাইফ টু লাইভে" ফিরে আসেন, যা ২০০৮ এর সেপ্টেম্বরে প্রচারিত হয়। কেলি ক্র্যামার (জিনা টগনিনি )-এর প্রত্যাবর্তনে সহায়তার জন্য ফুমেরো ১২ ফেব্রুয়ারি, ২০১০-এ "ওএলটিএল"-তে অতিথি চরিত্রে অভিনয় করেন।
২০০৯-এর স্বতন্ত্র চলচ্চিত্র "টিনি ডান্সারের" প্রধান চরিত্রে অভিনয়ের মাধ্যমে ফুমেরো বড়পর্দায় তার অভিষেক ঘটান। ২০১০-এ তিনি দ্য সিডব্লিউ'র "গসিপ গার্লের" পাঁচটি পর্বে জো-র চরিত্রে অভিনয় করেছিলেন, ব্লেয়ার ওয়াল্ডার্ফের একজন মিনিয়ন হিসেবে। ২০১৩ সালে, তিনি ফক্স/ এনবিসির "ব্রুকলিন নাইন-নাইন"-এ অ্যান্ডি সামবার্গের বিপরীতে সিরিজের অন্যতম প্রধান নারী চরিত্র অ্যামি সান্টিয়াগো চরিত্রে অভিনয় করেন। "ব্রুকলিন নাইন-নাইন" ধারাবাহিকের ষষ্ঠ মৌসুমের "রিটার্ন অব দ্য কিং" পর্বটি পরিচালনা মাধ্যমে ২০১৯ সালে ফুমেরো পরিচালনায় আত্মপ্রকাশ করেন।
ফুমেরো তার "ওয়ান লাইফ টু লিভের" সহ-অভিনেতা ডেভিড ফুমেরোকে ২০০৭ সালের ডিসেম্বরের ৯ তারিখ বিয়ে করেন। সেই থেকে তিনি মেলিসা ফুমেরো হিসেবে পরিচিত। এই দম্পতির দুটি পুত্র রয়েছে: এনজো (জন্ম মার্চ ২৪, ২০১৬) এবং অ্যাক্সেল (জন্ম ১৪ ফেব্রুয়ারি, ২০২০)।
নির্মলি চিত্রকর্ম

নির্মলি চিত্রকর্ম বা নির্মল চিত্রকর্ম হল ভারতের তেলেঙ্গানার নির্মল জেলার নির্মলে প্রচলিত একপ্রকার জনপ্রিয় চিত্রকলা। শহরে এটি একটি ছোট আকারের শিল্প গঠন করেছে। নির্মল কারিগররা একটি সম্প্রদায় গঠন করেছে। নির্মলে অবস্থানপূর্বক তারা একটি ছোটখাটো ব্যবসার আকারে তাদের শিল্পচর্চা করে যাচ্ছে। চিত্রগুলোতে সোনালি রঙ ব্যবহার করা হয়।
নির্মলি শিল্পকর্মটির নামকরণ করা হয়েছে তার উৎপত্তিস্থলের নাম থেকেই। নির্মলি শিল্পের বিবর্তন কাকতীয় রাজবংশের সময়কালের দিকে ইঙ্গিত করে। এই শিল্পটি চতুর্দশ শতাব্দীতে "নকশ" নামে পরিচিত একদল কারিগরের দ্বারা অনুশীলন করা হয়েছিল। মোগলরা শিল্পটিকে এত পছন্দ করত যে তারা এই শিল্প এবং দক্ষতার পৃষ্ঠপোষকতা করেছিল। ১৯৫০-এর দশকে লেডি হায়ডেরি নির্মলি কারিগরদের হায়দ্রাবাদ রাজপথে আনেন এবং তাদের নৈপুণ্যের প্রচার করেন। এই চিত্রকলার রঙগুলো বিভিন্ন খনিজ, গুল্ম এবং অন্যান্য গাছপালা থেকে সংগ্রহ করে নেওয়া হয়। এইসব চিত্রের বিযয়বস্তুতে অজন্তা এবং অন্যান্য মোঘল শিল্পের প্রভাব রয়েছে। কালো রঙের পটভূমিতে চমকপ্রদ সোনালি চিত্রকলাগুলো ফুটিয়ে তোলা হয়।
প্রথম পদক্ষেপটি হলো কাঠের উপরিভাগে বার্নিশ করা এবং তারপরে সুনির্দিষ্ট নকশাটি আঁকা। তারপর অন্যান্য নকশাগুলো শনাক্ত করে চকের সাহায্যে সেগুলো আঁকা হয়। সবশেষে চিত্রগুলো উজ্জ্বল রঙ করা হয় এবং শেষ পর্যন্ত সোনালি আভা ফুটিয়ে তুলে বার্নিশ করা হয়।
নির্মলি খেলনাগুলো গুল্মের নির্যাস থেকে তৈরি করা হয়। এই খেলনাগুলো বিভিন্ন পেশার মানুষের এবং বিভিন্ন প্রাণীর আঙ্গিকে তৈরি করা হয়। এগুলো প্রথমে কাঠ দিয়ে তৈরি করা হয়, তারপরে বাহারি রকমের রঙ করা হয়।
আকবর শাহ খান নাজিবাবাদী

আকবর শাহ খান নাজিবাবাদী (১৮৭৫ - ১০ মে ১৯৩৮) একজন ভারতীয় সুন্নি মুসলিম ইতিহাসবিদ। তিনি তিন খণ্ডে রচিত "তারিখ-ই-ইসলাম" গ্রন্থ লিখেছিলেন।
নাজিবাবাদী ১৮৭৫ সালে ব্রিটিশ ভারতের যুক্তপ্রদেশের বিজনোরের নাজিবাবাদে জন্মগ্রহণ করেছিলেন। তিনি ১৮৯৭ সালে নাজিবাবাদ মাধ্যমিক বিদ্যালয়ে শিক্ষকতা শুরু করেন এবং পরবর্তীতে নাজিবাবাদের উচ্চ বিদ্যালয়ে ফারসি পড়ান।
১৯০৬ এবং ১৯১৪ সালে তিনি কাদিয়ানে অবস্থান করেন এবং আহমদিবাদ গ্রহণ করেন । তিনি মির্যা গোলাম আহমদের উত্তরসূরি হাকিম নুরুদ্দীনের নিকট ধর্মীয় শিক্ষালাভ করেন এবং দুই খণ্ডে তার জীবনী রচনা করেছিলেন, যার নাম ছিল "মিরকাতুল ইয়াকীন ফি হায়াতি নুরুদ্দীন।" যার দ্বিতীয় খন্ড অপ্রকাশিত থেকে যায় তার সুন্নি ইসলাম মতবাদে প্রত্যাবর্তন করার কারণে। কাদিয়ানে নাজিবাবাদী পাঁচ বছর আহমদিপন্থি মাদ্রাসা নুর আল-ইসলামের সুপারিনটেনডেন্ট ছিলেন।
নূরুদ্দিনের মৃত্যুর পর নাজিবাবাদী মির্জা বশিরুদ্দীন মাহমুদ আহমদের চিন্তাধারায় প্রত্যাবর্তন করলেও তার সাথে আর একমত হতে পারেননি। ১৯১৫ সালের মাঝামাঝি পর্যন্ত নাজিবাবাদী আহমদীদের লাহোরি গ্রুপের সাথে যুক্ত ছিলেন। কিছু সময়ের জন্য লাহোরি গ্রুপের সাথে যুক্ত থাকার পরে তিনি আবার সুন্নি ইসলাম মতবাদে ফিরে আসেন।
১৯১৬ সালে নাজিবাবাদী ""ইবরত"" নামে একটি সাময়িকী আরম্ভ করেছিলেন, যার সহযোগী ছিলেন আবদুল হালিম শারার এবং আসলাম জয়রাজপুরী। মুহাম্মদ ইকবালও এতে কবিতা প্রকাশ করেছিলেন। জাফর আলী খানের কারাবাসের সময় তিনি এক বছরের জন্য তৎকালীন পাকিস্তানের "জমিদার" নামক পত্রিকার সম্পাদক হিসেবে দায়িত্ব পালন করেন।
১৯৩৭ সালের জুনে নাজিবাবাদীর পেটে পীড়া আরম্ভ হয়, যার ফলে ১৯৩৮ সালের ১০ ই মে তার মৃত্যু হয়।
নাজিবাবাদীর রচনাবলীর মধ্যে রয়েছে:
কুলু শাল

কুলু শাল হল এক ধরনের শাল যা ভারতের কুলুতে তৈরি হয়। শালগুলো বিভিন্ন জ্যামিতিক নকশার এবং উজ্জ্বল বর্ণের বৈশিষ্ট্যযুক্ত। মূলত আদিবাসী কুল্বি লোকেরা কারুকার্যহীন সাধারণ শাল বুনতেন, তবে ১৯৪০ এর দশকের গোড়ার দিকে বুশাহর থেকে কারিগরদের আগমনের পরে অধিক নকশাকৃত শাল তৈরির প্রবণতা বৃদ্ধি পায়।
অনাড়ম্বর, সাধারণ ও সুরুচিপূর্ণ নকশা এবং এর সূক্ষ্ম উলের বুনন ও উৎপাদন মানের জন্য কুলু শাল বিশ্বজুড়ে সুপরিচিত। পুরুষ এবং মহিলা উভয়ই কুলু শাল পরিধান করেন: তবে পুরুষদের শালগুলো সাধারণত "লোই" বা "পট্টু" নামে পরিচিত এবং সাধারণত সেগুলোর দুই প্রান্তে কোনও অল্প বা অধিক বিন্যাসযুক্ত রঙিন ফিতা থাকে না, বরং সেগুলো কারুকার্যহীন থাকে।
সাধারণ কুলু শালের উভয় প্রান্তে জ্যামিতিক নকশা রয়েছে। শালগুলোতে পুরোদমে ফুলের নকশাও থাকতে পারে। প্রতিটি নকশায় আটটি রঙ থাকতে পারে। বেশিরভাগ ঐতিহ্যবাহী রঙগুলো প্রায়শই উজ্জ্বল হয় যার জন্য শালগুলি অধিক জোরালো এবং আকর্ষণীয় হয়ে ওঠে। তবে এমন উদাহরণও রয়েছে যেখানে শালগুলোতে অনুজ্বল রঙ, যেমন- প্যাস্টেল, ব্যবহার করা হয়েছে। কুলু শালগুলো চমরী গাইয়ের পশম, ভেড়ার পশম, পশমিনা এবং অন্যান্য হস্তশিল্পজাত সামগ্রী দিয়েও তৈরি হয়।
ভারতের জাতীয় স্বাধীনতার আগে, আধুনিক ও শিল্পজাত পোশাক পণ্যগুলো দেশের গ্রামীণ অঞ্চলে পৌঁছায় নি। কুল্বির লোকেরা যে অঞ্চলে বাস করে তা হিমালয় অঞ্চলের একটি নাতিশীতোষ্ণ অঞ্চল, যেখানে ভেড়া, ষাঁড় এবং অন্যান্য বিভিন্ন পশমযুক্ত জীবের প্রাচুর্য রয়েছে। আধুনিক কারিগরদের আগমনের আগে, এই অঞ্চলের কঠোর ঠান্ডা থেকে রক্ষা করার জন্য এখানকার প্রাথমিক পোশাক ছিল বুনন করা পট্টি। হিমাচল প্রদেশের আধুনিক কারিগরের আগমনের মাধ্যমে শৈল্পিক নিদর্শন এবং ফুলের নকশা শোভিত শিল্প প্রবর্তনের পরে কুলু শাল বিশিষ্ট হয়ে উঠেছিল।
কুলু শাল বেশিরভাগ ক্ষেত্রেই তিন ধরনের পশম দিয়ে তৈরি করা হয়। এগুলো হল মেরিনো পশম, অ্যাঙ্গোরা পশম এবং স্থানীয় ভেড়ার পশম। এই বিভিন্ন ধরনের পশম কখনো কখনো অধিক বৈচিত্র্য তৈরি করতে ব্যবহৃত হয়। বেশিরভাগ কুলু শালের নকশার বিন্যাস জ্যামিতিক আকারের হয়, তবে কিছু ব্যতিক্রম শালে ফুলের নকশা ব্যবহৃত হয়।
শালগুলোর দাম এর নকশা এবং অন্যান্য কারণের উপর নির্ভর করে উল্লেখযোগ্যভাবে পরিবর্তিত হতে পারে। ব্যয়বহুল হওয়া সত্ত্বেও হাতে বোনা শালগুলির জৈব প্রকৃতি, সুন্দর, মার্জিত নকশা এবং উষ্ণ পশমের বুননের কারণে এর প্রশংসকদের কাছে খুব জনপ্রিয়।
কুলু শালের দাম এই বিষয়গুলির উপর নির্ভর করে:
এসব বিষয়ের উপর ভিত্তি করে কুলু শালের দাম হতে পারে ৮০০ থেকে ১০,০০০ ভারতীয় টাকার মধ্যে। উচ্চমূল্যের শালগুলো বাজারে পাওয়া গেলেও এগুলো খুঁজে পাওয়া বেশ কঠিন।
কুলু শাল উপত্যকার অর্থনীতিতে খুব গুরুত্বপূর্ণ ভূমিকা পালন করে। এটি সেখানকার লোকদের অন্যতম প্রধান আয়ের উৎস, সেখানে হাজার হাজার মানুষ স্বল্প সময়কালীন বা পূর্ণ সময়কালীন বয়নের মাধ্যমে জীবিকা নির্বাহ করে। প্রায় ২০,০০০ লোক স্বল্প সময়কালীন কাজ করে এবং প্রায় ১০,০০০ লোক পূর্ণ সময়কালীন কাজ করে জীবিকা নির্বাহ করে। এই শালগুলো উপত্যকার মধ্যেই স্থানীয় লোকেরা তৈরি করছে যারা তাদের অতীত প্রজন্ম থেকে উত্তরাধিকার সূত্রে তাদের দক্ষতা পেয়েছে। কুলু শাল হিমাচল প্রদেশের ঐতিহ্যের একটি গুরুত্বপূর্ণ অঙ্গ, যার কারণে রাজ্য সরকার তাঁতিদের অনেক সুবিধা দেয় যাতে এই ঐতিহ্য সমৃদ্ধ হতে পারে এবং সংরক্ষণও করা যায়।
আব্বাস সিদ্দিকী

আব্বাস সিদ্দিকী একজন ইসলামী পণ্ডিত, বক্তা এবং রাজনীতিবিদ। তাছাড়া তিনি রাজনৈতিক দল ইন্ডিয়ান সেক্যুলার ফ্রন্টের প্রতিষ্ঠাতা।
আব্বাস সিদ্দিকী পশ্চিমবঙ্গের হুগলি জেলায় জন্মগ্রহণ করেন। তার বাবা আলি আকবর সিদ্দিকী ছিলেন ফুরফুরা শরিফের "ছোট হুজুর" খ্যাত পীর জুলফিকার আলির পুত্র। সে সূত্রে তিনি ফুরফুরা শরীফের প্রতিষ্ঠাতা মোহাম্মদ আবু বকর সিদ্দিকির চতুর্থ প্রজন্মের ব্যক্তি। আব্বাসের ছোট ভাই নওশাদ সিদ্দিকী ইন্ডিয়ান সেক্যুলার ফ্রন্টের চেয়ারম্যান।
আব্বাস সিদ্দিকী আলিয়া বিশ্ববিদ্যালয়ের অধীনে ফুরফুরা টাইটেল মাদ্রাসা থেকে স্নাতকোত্তর সম্পন্ন করেন।
শিক্ষা জীবন শেষে আব্বাস সিদ্দিকী বিভিন্ন ধর্মীয় সভায় বক্তব্য রাখতে শুরু করেন। ২০১৬ সালে তিনি ফুরফুরা শরিফ "আহলে সুন্নাতুল জামাত" নামক একটি সংগঠন প্রতিষ্ঠা করেন। ২০১৯ সালে তিনি ফুরফুরা "নলেজ সিটি"র কাজ শুরু করেন।
পশ্চিমবঙ্গের বিধানসভা নির্বাচনকে সামনে রেখে ২০২১ সালের ২১ জানুয়ারি আব্বাস সিদ্দিকী কলকাতা প্রেস ক্লাবে ইন্ডিয়ান সেক্যুলার ফ্রন্ট নামে নতুন একটি রাজনৈতিক দল প্রতিষ্ঠার ঘোষণা দেন। তিনি নিজে দলের কোনো পদ না নিয়ে তার ছোট ভাই নওশাদকে দলটির চেয়ারম্যান নিযুক্ত করেন। শুরুতে সর্বভারতীয় মজলিস-ই-ইত্তেহাদুল মুসলিমিনের সাথে জোটের গুঞ্জন উঠলেও শেষ পর্যন্ত দলটি ভারতীয় জাতীয় কংগ্রেস ও বাম দলগুলোকে নিয়ে সংযুক্ত মোর্চা গঠন করে। সে বছর ২৮ ফেব্রুয়ারি বাম ফ্রন্টের ব্রিগেড সমাবেশে বক্তব্য রাখেন আব্বাস।
২০২১ সালের পশ্চিমবঙ্গ বিধানসভা নির্বাচনে আব্বাস ভোটে না দাঁড়ালেও, তার ভাই নওশাদ ভাঙড় থেকে নির্বাচিত হন। উক্ত নির্বাচনে সংযুক্ত মোর্চা এই একটি আসনেই জয়লাভ করে।
আব্বাস সিদ্দিকী অনেক বিতর্কের মধ্যে রয়েছেন। তাকে ২০২০ সালের দিল্লি দাঙ্গার পর আল্লাহর নিকট একটি "ভাইরাস" চাইতে শোনা যায়, যা "১০-৫০ কোটি মানুষকে হত্যা করবে"। তিনি সাংসদ নুসরাত জাহানকে "শরীর দেখিয়ে উপার্জনকারী বলে উল্লেখ করেন" এবং তাকে "গাছে বেঁধে মারধর" করার কথা উল্লেখ করেন। তিনি কলকাতার মেয়র ও রাজ্যের নগরোন্নয়ন মন্ত্রী ফিরহাদ হাকিমকে মুসলিম হওয়া সত্ত্বেও দুর্গাপূজায় অংশগ্রহণের জন্য একজন "কাফের ও ধর্মত্যাগী" বলে বর্ণনা করেছেন। ফরাসি বিদ্যালয়-শিক্ষক স্যামুয়েল প্যাটির শিরশ্ছেদ করা ব্যক্তির সমর্থনও করেন।
এসব মন্তব্যের জবাবে; তিনি একটি সাক্ষাত্কারে উত্তর দিয়েছেন, যে এই মন্তব্যগুলি উপেক্ষা করা উচিত কারণ "আব্বাস একটি ভিন্ন মতাদর্শের ছিল, তাকে থাকতে দিন।"
সিনান পাশা মসজিদ (দামেস্ক)

সিনান পাশা মসজিদ (, ) উসমানীয়-যুগের প্রথম দিকের একটি মসজিদ। এটি সিরিয়ার দামেস্কের সাক সিনানিয়া স্ট্রিটের পাশে অবস্থিত।
মসজিদটি ১৫৯০ সালে দামেস্কের উসমানীয় গভর্নর সিনান পাশা কর্তৃক নির্মিত হয়। এটি শহরের দক্ষিণ-পশ্চিমে বাসল মসজিদ নামে একটি পুরনো মসজিদের জমিতে অবস্থিত।
সিনান পাশা মসজিদটি পর্যায়ক্রমে কালো ও সাদা পাথর দিয়ে তৈরি। মসজিদ ছাড়াও এটিতে একটি মাদ্রাসা ও একটি অযুখানা রয়েছে।
মসজিদের পশ্চিম দিকের খিলানযুক্ত প্রবেশপথটিতে ফুলের মোটিফ দিয়ে সজ্জিত মার্বেল প্যানেল রয়েছে এবং উভয় পাশে বর্গাকার মোজাইক প্যানেল দ্বারা আটকানো আরবি শিলালিপি রয়েছে। প্রবেশপথের দক্ষিণে বৃত্তাকার ও সবুজ বর্ণের ইটের মিনার রয়েছে। এটি কালো ও সাদা পাথরের একটি বৃত্তাকার ভিত্তি বহন করে। মিনার শীর্ষে কোণক আকৃতির একটি মুকুট রয়েছে। মসজিদের একক বারান্দাটি তিন সারি মুকার্নাস দ্বারা আশ্রিত এবং খোদাই করা পাথরের রেলিং দ্বারা সুরক্ষিত।
মসজিদটি প্রাঙ্গণের দক্ষিণ পাশে অবস্থিত একটি বিশাল গম্বুজ দিয়ে আচ্ছাদিত প্রার্থনা কক্ষ নিয়ে গঠিত। এটিতে মার্বেলের স্তম্ভগুলো দিয়ে আশ্রিত সাতটি ছোট গম্বুজ আছে। কেন্দ্রীয় অংশের স্তম্ভগুলোতে প্যাঁচানো ছাঁচনির্মিত নকশা রয়েছে।
প্রবেশপথের ডানদিকে মিহরাব আছে যা একটি অর্ধ-গম্বুজ দ্বারা আচ্ছাদিত। এই অর্ধ-গম্বুজটিতে কালো ও সাদা পাথরের একটি জটিল আঁকাবাঁকা স্তর রয়েছে। পুরো বারান্দার বাইরের অংশটি পর্যায়ক্রমে হলুদ, সাদা ও ধূসর পাথরের টুকরো দিয়ে নির্মিত। টালি ও পাথরের কাঠামোর উপরে একটি কুরআনের শিলালিপি আছে। স্থাপত্যটির শীর্ষে দুটি খিলানযুক্ত জানালা ও দাগযুক্ত কাচের তৈরি একটি নকশা রয়েছে। মিহরাবের বাম পাশে, মার্বেল দিয়ে তৈরি মিম্বরটিতে ফুলের মোটিফ ও শিলালিপি খোদাই করা আছে এবং কোণক আকৃতির গম্বুজ দ্বারা আচ্ছাদিত।
প্রাঙ্গণটি উত্তর দিকে সাক আল-সাক্কানিয়া স্ট্রিটের সাথে সংযুক্ত। এটি প্রায় আয়তাকার এবং ওযুর জন্য এর কেন্দ্রে একটি অষ্টভুজাকার বেসিন রয়েছে। জ্যামিতিক বিন্যাসে সাজানো রঙিন পাথর দিয়ে এর মেঝে বাঁধানো।
একটি আইওয়ান প্রাঙ্গণের উত্তর-পশ্চিম কোণটি দখল করেছে এবং এর দুটি খিলানযুক্ত জানালা রয়েছে। প্রঙ্গণের উত্তর দেয়ালে একটি খিলান আকৃতির পথ রয়েছে যা সাক আল-সুক্কারিয়ার অগ্রগামী। এছাড়া একটি পানির ঝর্ণা আছে। ঝর্ণাটি মার্বেল প্যানেল ও টালি দিয়ে সজ্জিত এবং এর খিলানের উপরে অবস্থিত একটি শিলালিপি অনুসারে, এটি ১৮৯৩ সালে পুনঃসংস্কার করা হয়। একটি কাঠের তক্তা প্রাঙ্গণের পশ্চিম ও দক্ষিণ দিক ছায়াবৃত করে রাখে ও খোদাইকৃত পাথর বহন করে। প্রাঙ্গণের পূর্ব ও উত্তর পাশে খাঁজযুক্ত প্রাচীর আছে।
২০১৮ ভারত ক্রিকেট দলের আয়ারল্যান্ড সফর

ভারত ক্রিকেট দল দুইটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা জুন ২০১৮-এ অনুষ্ঠিত হয়।
কেন্ট, ওহাইও

কেন্ট যুক্তরাষ্ট্রের ওহাইও রাজ্যের একটি শহর এবং পোর্টেজ কাউন্টির বৃহত্তম শহর। এটি উত্তর-পূর্ব ওহাইওতে কাউন্টির পশ্চিম প্রান্তে কুয়াহোগা নদীর তীরে অবস্থিত। ২০১০ সালের আদমশুমারি অনুযায়ী জনসংখ্যা ২৮,৯০৪ জন এবং ২০১৯ সালে শহরটির আনুমানিক জনসংখ্যা ২৯,৬৪৬ জন। শহরটি আক্রন মহানগর পরিসংখ্যানগত এলাকা ও বৃহত্তর ক্লিভল্যান্ড–আক্রন–ক্যান্টন সম্মিলিত পরিসংখ্যান অঞ্চলের অংশ হিসাবে গণ্য হয়।
কানেকটিকাট ওয়েস্টার্ন রিজার্ভের অংশ, কেন্ট ১৮০৫ সালে স্থাপিত হয় এবং বহু বছর ধরে এটি ফ্রাঙ্কলিন মিলস নামে পরিচিত ছিল। জলচালিত কলগুলির স্থান হিসাবে কুয়াহোগা নদীর তীরে অবস্থানের কারণে ঔপনিবেশিকরা এই অঞ্চল দ্বারা আকৃষ্ট হন। পরবর্তীকালে পেনসিলভেনিয়া ও ওহাইও খালের পথ ধরে বসতি স্থাপনের ফলস্বরূপ ১৮৩০ ও ১৮৪০-এর দশকে উন্নয়ন ঘটে। আমেরিকান গৃহযুদ্ধের দিকে পরিচালিত, ফ্র্যাঙ্কলিন মিলস ভূগর্ভস্ত রেলপথে তার কার্যকলাপের জন্য সুপরিচিত হয়। খালের পতন ও রেলপথের উত্থানের সাথে সাথে এই শহরটি মারভিন কেন্টের প্রভাবের মাধ্যমে আটলান্টিক ও গ্রেট ওয়েস্টার্ন রেলপথ রক্ষণাবেক্ষণের দোকানে পরিণত হয়। ১৮৬৪ সালে মারভিন কেন্টের প্রচেষ্টার সম্মান ও কৃতজ্ঞতা স্বরূপ "কেন্ট" নামে এই শহরের নামকরণ করা হয়। এটি ১৮৬৭ সালে একটি গ্রাম হিসাবে সংহত হয় এবং ১৯২০-এর আদমশুমারির পরে এটি একটি শহরে পরিণত হয়। বর্তমানে কেন্ট একটি কলেজ শহর, যা ১৯১০ সালে প্রতিষ্ঠিত কেন্ট স্টেট বিশ্ববিদ্যালয়ের মূল ক্যাম্পাসের ঘর এবং ১৯৭০ সালের কেন্ট স্টেট শ্যুটিংয়ের স্থান হিসাবে সর্বাধিক পরিচিত।
শহরটি ঐতিহাসিকভাবে একটি উৎপাদন কেন্দ্র। কেন্ট স্টেট বিশ্ববিদ্যালয়ের সাথে শিক্ষা ব্যবস্থা হল শহরের বৃহত্তম অর্থনৈতিক ক্ষেত্র ও এই অঞ্চলের অন্যতম বৃহত্তম নিয়োগকর্তা। কেন্ট সিটি স্কুল ডিস্ট্রিক্ট ও কেন্ট ফ্রি লাইব্রেরি অতিরিক্ত শিক্ষার সুযোগ ও সংস্থান সরবরাহ করে। কেন্টের জনসংখ্যার উপাদান বিশ্ববিদ্যালয়ের উপস্থিতি, বিশেষত মধ্য বয়স্ক, মধ্যম আয় ও দারিদ্র্যতা স্তরের নীচে বসবাসকারীদের দ্বারা প্রভাবিত হয়। শহরটি এক জন সিটি ম্যানেজার, নয় সদস্যের সিটি কাউন্সিল ও একজন মেয়র নিয়ে একটি কাউন্সিল-ম্যানেজার ব্যবস্থার দ্বারা পরিচালিত হয়। কেন্টে প্রায় ২০ টি উদ্যান রয়েছে এবং এটি পৃথিবী দিবস, লোক সংগীত ও মার্কিন যুক্তরাষ্ট্রের স্বাধীনতা দিবস সম্পর্কিত অনেকগুলি বার্ষিক উৎসব সংরক্ষণ ও পরিচালনা করে। কেন্ট স্টেট অ্যাথলেটিক দলসমূহ ছাড়াও, শহরটি বছরের বিভিন্ন সময় বিভিন্ন ধরনের অপেশাদার ও স্থানীয় ক্রীড়া অনুষ্ঠানের আয়োজন করে। কেন্ট ক্লিভল্যান্ড-অ্যাক্রন মিডিয়া মার্কেটের অংশ এবং এটি তিনটি স্থানীয় রেডিও স্টেশন ও তিনটি টেলিভিশন স্টেশনসমূহের অনুমোদনের শহর এবং এতে ন্যাশনাল পাবলিক রেডিও (এনপিআর) ও পাবলিক ব্রডকাস্টিং সার্ভিস (পিবিএস) এর আঞ্চলিক সহযোগী অন্তর্ভুক্ত রয়েছে। স্থানীয় পরিবহনের অবকাঠামোতে একটি সরকারি বাস পরিষেবা এবং হাইক-বাইক ট্রেল ট্রেলগুলি অন্তর্ভুক্ত রয়েছে। ডেভি ট্রি এক্সপার্ট কোম্পানির ঘর হিসাবে কেন্ট "দ্য ট্রি সিটি" হিসাবে পরিচিত এবং শহরের বাসিন্দাদের "কেন্টাইট" হিসাবে উল্লেখ করা হয়। শহরটি বিশেষত রাজনীতি, ক্রীড়াবিদ ও বিনোদন শিল্পে বেশ কয়েক জন উল্লেখযোগ্য ব্যক্তিদের প্রদান করেছে।
জয়নেন্দ্র চন্দ ঠাকুর

জয়নেন্দ্র চন্দ ঠাকুর (, ১৯৪২ - ৩১ শে মে ২০২০) একজন নেপালি চলচ্চিত্র অভিনেতা। ঠাকুর "কাঙচি, বিশ, মায়া প্রীতি, ফেরী বতুল্লা, অঙ্গরাক্ষক ও পরখি বেস" সহ প্রায় শতাধিক চলচ্চিত্রে অভিনয় করেছেন। নয় বছর পক্ষাঘাতগ্রস্থ হয়ে শেষ ছয় মাস শয্যাশায়ী থাকার পর তিনি মৃত্যুবরণ করেন।
জয়নেন্দ্র চন্দ ঠাকুর সুদূর-পশ্চিম নেপালের বৈতাদিতে জন্মগ্রহণ করেন, পিতা শীল চন্দা এবং মাতা রুক্মিণী দেবী চন্দা। তিনি ভারতীয় সেনাবাহিনীতে কর্মরত ছিলেন। তিনি জওলাখেল যুব ক্লাবের হয়ে ক্রিকেট খেলতেন। জয়ন্ত চাঁদ শান্তিচাঁদ ঠাকুরীর সাথে বিবাহ বন্ধনে বন্ধনে আবদ্ধ ছিলেন, এই দম্পতির চাইয়া উপ্রীতি নামে এক মেয়ে ছিল।
জয়নেন্দ্র চন্দ ঠাকুর ১৯৮২ সালে নেপালি ছবি "জীবন রেখা" তে অভিনয় করে অভিনেতা হিসাবে আত্মপ্রকাশ করেন। তিনি শতাধিক চলচ্চিত্র এবং একাধিক টেলিভিশন ধারাবাহিকে অভিনয় করেছেন। ওনার অভিনীত উল্লেখযোগ্য নেপালি চলচ্চিত্র হলো "কাঙচি", "বিশ্বাস", "মায়া প্রীতি", "ফেরি ভীতাউলা", "অঙ্গরাক্ষীক" এবং পারখি "বেস"। ১৯৮৬ সালে মুক্তি "পঞ্চাবতী" চলচ্চিত্রে অভিনয়ের মাধ্যমে তিনি বলিউডে আত্মপ্রকাশ করেন। তিনি "ফানি" নামে একটি পাকিস্তানি চলচ্চিত্রেও অভিনয় করেছেন।
"ভাগী ভাগী নাজাউ (২০১২)" চলচ্চিত্রের একটি সেটে চিত্রগ্ৰহণ করার সময় ঠাকুর দুর্ঘটনার শিকার হন এবং এর পর থেকেই শুটিং তার স্বাস্থ্য খারাপ হতে শুরু করে। দুর্ঘটনার পর তার বাঁ পা পক্ষাঘাতগ্রস্ত হয়ে যায় এবং এরপর তার চিকিৎসা চলছিল। প্রায় চার দশকের অভিনয় জীবনের সর্বশেষ প্রদর্শিত চলচ্চিত্র ছিল "ভাগী ভাগী নাজাউ"।
১৯৯৫ সালে তিনি দশকের সেরা অভিযান অভিনেতার খেতাবে ভূষিত হন। "আর্থা সাংসার" লিখেছেন যে নেপালি চলচ্চিত্রে তিনি বড় অবদান রেখেছেন।
জয়নেন্দ্র চন্দ ঠাকুর গত নয় বছর ধরে পক্ষাঘাতগ্রস্থ জনিত সমস্যায় ভুগছিলেন। উচ্চ রক্তচাপ এবং ডায়াবেটিস সহ তাঁর অতিরিক্ত স্বাস্থ্য সংক্রান্ত সমস্যা ছিল। জীবনের শেষ ছয় মাসের বেশিরভাগ সময় তিনি শয্যাশায়ী ছিলেন।
২০২০ সালের ৩১ মে, ঠাকুর এনপিটি সময় ১১:২০ এ ললিতপুরে তার বাসায় মৃত্যুবরণ করেন। পশুপতি বৈদ্যুতিক শ্মশানঘাটে একই দিন তাঁর দেহাবশেষ দাফন করা হয়। শেষকৃত্যে ফিল্ম আর্টিস্টস অ্যাসোসিয়েশন নেপাল এবং ফিল্ম ডেভলপমেন্ট বোর্ডের সদস্যরা উপস্থিত ছিলেন।
জাতীয় শিল্পকলা জাদুঘর, ইউক্রেন

জাতীয় শিল্পকলা জাদুঘর ইউক্রেন () হল ইউক্রেনীয় শিল্পকলার একটি জাদুঘর। এটি ইউক্রেনের রাজধানী কিয়েভ শহরে অবস্থিত।
উনবিংশ শতাব্দীর শেষের দিকে ইউক্রেনীয় বুদ্ধিজীবীদের মাধ্যমে সবার জন্য উন্মুক্ত কিয়েভ সংগ্রহশালা হিসাবে জাদুঘরটি প্রতিষ্ঠা হয়েছিল।
বর্তমান প্রদর্শনীতে ২০ হাজারেরও বেশি সংগ্রহ রয়েছে।
২৬শে এপ্রিল ২০১৪, প্রাক্তন রাষ্ট্রপতি ভিক্টর ইয়ানুকোভিচের বাড়ি থেকে সংগৃহীত শিল্পের সংগ্রহশালা জাদুঘরে প্রদর্শিত হয়।
বনপাস রেলওয়ে স্টেশন

বনপাস রেলওয়ে স্টেশন পূর্ব রেলওয়ের হাওড়া বিভাগের সাহেবগঞ্জ লুপের অন্তর্গত একটি রেলওয়ে স্টেশন। স্টেশনটি ভারতের পশ্চিমবঙ্গের পূর্ব বর্ধমান জেলার বনপাসের বেলারিতে অবস্থিত।
কৃষ্ণ মন্দির, সাদিকাবাদ

শ্রী কৃষ্ণ মন্দির পাকিস্তানের পাঞ্জাব প্রদেশের রহিম ইয়ার খান জেলার সাদিকাবাদ তেহসিলে অবস্থিত একটি হিন্দু মন্দির। মন্দিরটি কৃষ্ণ জন্মাষ্টমী উৎসবের জন্য বিখ্যাত। সিন্ধ ও দক্ষিণ পাঞ্জাবের হিন্দু জনগোষ্ঠী মন্দিরটিতে জন্মাষ্টমী পালন করে। জন্মাষ্টমী উৎসবটি ২-৩ দিনব্যাপী অনুষ্ঠিত হয় ও একটি বড়ো মেলা আয়োজিত হয় ২০১৭ সালে, পাঞ্জাব সরকার মন্দিরটির পুনঃসংস্কারের জন্য অর্থ বরাদ্দ করে।
পশ্চিম কুরদুফান

পশ্চিম কুরদুফান (; ) সুদানের ১৮ টি উইলিয়াত বা প্রদেশগুলির মধ্যে একটি। ২০০৬ সালে এর আয়তন ছিল ১১১,৩৭৩ কিমি² এবং আনুমানিক জনসংখ্যা ছিল ১,৩২০,৪০৫ জন। আল-ফুলাহ রাজ্যের রাজধানী।
আগস্ট ২০০৫-এ, পশ্চিম কুরদুফান রাজ্যটি বিলুপ্ত করা হয়েছিল এবং দ্বন্দ্বের সমাধানে সুদান সরকার (জিওএস) এবং সুদান পিপলস লিবারেশন মুভমেন্ট (এসপিএলএম) এর মধ্যে প্রোটোকল বাস্তবায়নের ফলে উত্তর এবং দক্ষিণ কুুুরদুফান রাজ্যের মধ্যে এর অঞ্চল বিভক্ত করা হয়েছিল। এই প্রটোকল দক্ষিণ কুরদুফান / নুবা পর্বতমালা এবং নীল নীল রাজ্যগুলিতে কেনিয়ার নাইভাশায় ২ কে, ২০০৪ সালে স্বাক্ষরিত হয়। প্রোটোকলের ২.১ অনুচ্ছেদে বলা হয়েছে যে "গ্রেটার গ্রেড কর্ডোফান দুটি প্রদেশে বিভক্ত হয়ে দক্ষিণ কুরদুফান / নুবা পর্বতমালা রাজ্যের সীমানা পূর্ব দক্ষিণ কুরদুফান প্রদেশের একই সীমানা হবে।" প্রোটোকলটি সুদান সরকার এবং সুদান পিপলস লিবারেশন মুভমেন্টের মধ্যে বিস্তৃত শান্তি চুক্তির অংশ গঠন করে। আল ফুলাহ বর্তমানে দক্ষিণ কুরদুফান রাজ্যের দ্বিতীয় রাজধানীর মর্যাদা পেয়েছে এবং রাজ্য আইনসভা পরিষদের অধিবেশনগুলি আল ফুলাহ এবং কাদুকলির মধ্যে বিকল্প হতে পারে। রাজ্যটি জুলাই ২০১৩ সালে পুনরায় প্রতিষ্ঠিত হয়েছিল।
(ইত্যাদি)
"বিশেষ প্রশাসনিক অবস্থা" সহ "অ্যাবেই দ্বন্দ্বের সমাধানের প্রোটোকলের" আওতায় নিচের অঞ্চলটি দক্ষিণ কর্ডোফান এবং উত্তর বাহর এল গজল উভয়েরই অংশ হিসাবে বিবেচিত:
মমতাজ মহল (১৯৪৪-এর চলচ্চিত্র)

মমতাজ মহল ১৯৪৪ সালের ভারতীয় বলিউড চলচ্চিত্র, কদার নাথ শর্মা পরিচালিত এবং খুরশীদ বানো, মধুবালা ও চন্দ্র মোহন অভিনীত। এটি ১৯৪৪ সালের ৬ষ্ঠ সর্বাধিক উপার্জনকারী ভারতীয় চলচ্চিত্র ছিল।
রানী সাহিবা

রানী সাহিবা একটি বলিউড চলচ্চিত্র। এটি ১৯৪০ সালে মুক্তি পেয়েছিল। অভিনেতাদের মধ্যে প্রকাশ, রাজকুমারী, উর্মিলা, স্যামসন অন্তর্ভুক্ত ছিলেন।
কায়দি (১৯৪০-এর চলচ্চিত্র)

কায়দি (অর্থ "বন্দী, ইংরেজি:The Prisoner" ) একটি বলিউড চলচ্চিত্র যা এস এফ হাসনাইন পরিচালিত। এটি ১৯৪০ সালে মুক্তি পেয়েছিল। এতে অভিনয় করেছেন মাধুরী ও মেহতাব।
২০৩০ এশিয়ান গেমস

২০৩০ এশিয়ান গেমস, যা XXI এশিয়াড নামেও পরিচিত, হবে একটি বহু-ক্রীড়া ইভেন্ট যা ২০৩০ সালে উদযাপিত হবে।
নীচে ২০৩০ এশিয়ান গেমসের বিড প্রক্রিয়াটির সময়রেখা দেওয়া হল। 
ওসিএ ১৬ ডিসেম্বর ২০২০ তারিখে ৩৯ তম সাধারণ পরিষদকে ওমানের মাসকাটে ২০৩০ এশিয়ান গেমসে আয়োজক শহর নির্বাচন করতে ভোট দিতে হবে।
অ্যাপল এ৪

অ্যাপল এ৪ হলো অ্যাপল কর্তৃক ডিজাইন এবং স্যামসাং কর্তৃক প্রস্তুত করা একটি ৩২-বিট প্যাকেজ অন প্যাকেজ (PoP) সিস্টেম অন চিপ (SoC)। এটি অ্যাপলের নিজস্ব নকশাকৃত প্রথম এসওসি ছিল। অ্যাপল প্রথম প্রজন্মের আইপ্যাডে সর্বপ্রথম এ৪ চিপটি ব্যবহার করেছিল।
অ্যাপল এ৪ (আইফোন ৪) ধারণকারী কোনো মোবাইল ডিভাইসের জন্য সর্বশেষ অপারেটিং সিস্টেম সংস্করণ হিসেবে অ্যাপল iOS 7.1.2 সরবরাহ করেছিল যা ২০১৪ সালের ৩০ জুন প্রকাশিত হয়েছিল। অ্যাপল এ৪ (দ্বিতীয়-প্রজন্ম অ্যাপল টিভি) ধারণকারী অ্যাপল টিভির জন্য সর্বশেষ অপারেটিং সিস্টেম সংস্করণ হিসেবে Apple TV Software 6.2.1 সরবরাহ করা হয়েছিল যা ২০১৪ সালের ১৭ সেপ্টেম্বর প্রকাশিত হয়েছিল।
অ্যাপল ইঞ্জিনিয়াররা "অত্যন্ত শক্তিশালী তবুও অত্যন্ত শক্তি সাশ্রয়ী" হওয়ার উপর জোর দিয়ে এ৪ চিপটি ডিজাইন করেছিলেন। এ৪-এ একটি কোরবিশিষ্ট এআরএম কর্টেক্স-এ৮ কেন্দ্রীয় প্রক্রিয়াকরণ ইউনিট রয়েছে যা স্যামসাং এর ৪৫ ন্যানোমিটার ফ্যাব্রিকেশন প্রক্রিয়ায় উৎপাদন করা হয়েছিল। স্যামসাং এর সহযোগিতায় এটিতে চিপ ডিজাইনার ইনট্রিন্সিটির (যা পরবর্তীকালে অ্যাপল অধিগ্রহণ করেছিল) বিকশিত উন্নত কর্মক্ষমতা বর্ধনের প্রযুক্তি ব্যবহার করা হয়েছিল। ফলস্বরূপ, সিপিইউটি (হামিংবার্ড) এআরএম এর সরবরাহিত কর্টেক্স-এ৮ ডিজাইনের সাথে পুরোপুরি সামঞ্জস্য রেখে পূর্বের কর্টেক্স-এ৮ সিপিইউগুলির তুলনায় অনেক বেশি ক্লক রেটে চালাতে সক্ষম। এ৪ সিপিইউতে ব্যবহৃত একই কর্টেক্স-এ৮ স্যামসাংয়ের এস৫পিসি১১০এ০১ SoC তেও ব্যবহৃত হয়েছিল। এ৪ সিপিইউতে একটি একক-কোরবিশিষ্ট পাওয়ারভিআর এসজিএক্স৫৩৫ গ্রাফিক্স প্রসেসিং ইউনিট (GPU) রয়েছে। এ৪ এর ডাই অঞ্চলটির ৫৩.৩ মিমি² অবধি আয়তন দখল করে।
প্রথম প্রজন্মের আইপ্যাডের অভ্যন্তরে ব্যবহৃত এ৪ সিপিইউর কর্টেক্স-এ৮ এর ক্লক রেট ১ গিগাহার্টজ। আইফোন ৪ এবং চতুর্থ প্রজন্মের আইপড টাচের অভ্যন্তরে ব্যবহৃত এ৪ এর কর্টেক্স-এ৮ এর ক্লক রেট ৮০০ মেগাহার্টজ (১ গিগাহার্টজ থেকে আন্ডারক্লক করা)। দ্বিতীয় প্রজন্মের অ্যাপল টিভির অভ্যন্তরে ব্যবহৃত এ৪ এর কর্টেক্স-এ৮-এর ক্লক রেট কী তা অজানা।
র‍্যাম সমর্থনের জন্য এ৪ PoP ইনস্টলেশনের পদ্ধতি ব্যবহার করে। প্রথম প্রজন্মের আইপ্যাড, চতুর্থ প্রজন্মের আইপড টাচ এবং দ্বিতীয় প্রজন্মের অ্যাপল টিভিতে ব্যবহৃত এ৪ এর শীর্ষ প্যাকেজটিতে দুটি ১২৮ এমবি এলপিডিডিআর চিপ রয়েছে, যা মোট ২৫৬ এমবি র‌্যাম সরবরাহ করে। আইফোন ৪ এর অভ্যন্তরে ব্যবহৃত এ৪ এর শীর্ষ প্যাকেজটিতে দুটি ২৫৬ এমবি এলপিডিডিআর চিপ রয়েছে, যা মোট ৫১২ এমবি র‌্যাম সরবরাহ করে। র‌্যামটি এআরএম এর ৬৪-বিট প্রশস্ত এএমবিএ ৩ এএক্সআই বাস ব্যবহার করে এ৪ এর সাথে সংযুক্ত রয়েছে।
মেরা খোয়াব

মেরা খোয়াব একটি বলিউডের ছবি । এটি ১৯৪৩ সালে মুক্তি পেয়েছিল। ছবিটিতে অভিনয় করেছেন প্রকাশ, জেবুনিসা, স্যামসন, পুতলিভাই এবং আব্বাস। সংগীত পরিচালক গোলাম মোহাম্মদ এবং গানের কথা লিখেছেন এম ই আশাক।
মোহন (১৯৪৭-এর চলচ্চিত্র)

মোহন ১৯৪৭ সালের বলিউড চলচ্চিত্র। অনাদিনাথ ব্যানার্জি পরিচালিত এবং দেব আনন্দ ও বাট কাশার অভিনীত।
হিন্দুস্তান হামারা (১৯৫০-এর চলচ্চিত্র)

হিন্দুস্তান হামারা পল জিলস পরিচালিত এবং দেব আনন্দ অভিনীত ১৯৫০ সালের একটি বলিউড চলচ্চিত্র।
ভাই বহেন

ভাই বহেন ১৯৫০ সালের রাম দারানী পরিচালিত বলিউডের একটি সংগীত চলচ্চিত্র। ছবিটি কৃষ্ণ চলচ্চিত্রের ব্যানারে নির্মিত হয়েছিল এবং শ্যাম সুন্দর সংগীত পরিচালনা করেছিলেন। ছবিটিতে অভিনয় করেছেন গীতা বালি, নিরুপা রায়, প্রেম আদিব, ভারত ভূষণ, গোপি, জীবন ও কোকিল ।
লালাজি

লালাজি হিন্দি ভাষার চলচ্চিত্র। এটি ১৯৪২ সালে মুক্তি পেয়েছিল। ছবিটিতে অভিনয় করেছেন যশোধ্রা কাটজু, ইয়াকুব, আমার, সুনালিনী দেবী, কৃষ্ণকান্ত এবং মায়া দেবী। এটি পরিচালনা করেছেন চমনকান্ত গান্ধী এবং ললিত মেহতা ন্যাশনাল স্টুডিওর জন্য সংগীত পরিচালনা করেছেন বসন্ত কুমার নাইডু।
লহেরি জীবন

লহেরি জীবন একটি বলিউড চলচ্চিত্র। এটি ১৯৪১ সালে মুক্তি পেয়েছিল। এতে অভিনয় করেছেন হুসন বানু, গোপ এবং ডব্লিউএম খান
চামুণ্ডা, দৈলেখ

চামুণ্ডা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৭৬৪১ জন এবং খানার সংখ্যা ছিল ১৩৪২ টি।
ডাঁডা পরাজুল

ডাঁডা পরাজুল পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪৩২৮ জন এবং পরিবারের সংখ্যা ছিল ৭২৮ টি।
গমৌডি

গমৌডি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৯৪৮ জন এবং খানার সংখ্যা ছিল ৫৬৮ টি।
চৌরাঠা

চৌরাঠা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৪৭২ জন এবং খানার সংখ্যা ছিল ৪২৭ টি।
দুল্লু, দৈলেখ

দুল্লু () পশ্চিম-মধ্য নেপালের কর্ণালী প্রদেশের ভেরী অঞ্চলের দৈলেখ জেলার একটি গ্রামীণ পৌরসভা। ২০১১ সালে নেপালের জনশুমারি অনুসারে এর জনসংখ্যা ছিল ৩০,৪৫৭ জন এবং খানার সংখ্যা ছিল ৫,৮৬১ টি। ২০১৭ সালে স্থানীয় স্তরের প্রশাসনিক পুনর্গঠনের পরে এর বর্তমান আয়তন এবং মোট জনসংখ্যা ৪১,৫৪০ (২০১৭ অনুসায়ী) জন।
গৌরী, দৈলেখ

গৌরী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২০০৮ জন এবং খানার সংখ্যা ছিল ৩৯০ টি।
দ্বারী, দৈলেখ

দ্বারী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২২৮৬ জন এবং খানার সংখ্যা ছিল ৩৭৮ টি।
গোগনপানী

গোগনপানী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৫৭৪ জন এবং খানার সংখ্যা ছিল ৪৪৯ টি।
জম্বুকাঁধ

জম্বুকাঁধ পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪৬০১ জন এবং খানার সংখ্যা ছিল ৮৬৬ টি।
জগনাথ, দৈলেখ

জগনাথ পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২১৬৫ জন এবং খানার সংখ্যা ছিল ৪১৩ টি।
মহারথী কর্ণ

মহারথী কর্ণ হল বলিউডের একটি চলচ্চিত্র। এটি ১৯৪৪ সালে মুক্তি পেয়েছিল। তেলুগু ভাষায় ডাব করে চলচ্চিত্রটি ৩০ জানুয়ারি ১৯৬০ সালে মুক্তি পায়।
ভাগ্যের দ্বারা অপমানিত, সাহসী কর্ণ তার ভাগ্যের প্রতিকূলতার বিরুদ্ধে তার সাহসিকতা এবং বীরত্ব প্রদর্শন করেন। তার জীবনের এই গল্প নিয়েই এর কাহিনী।
মালা (১৯৪১-এর চলচ্চিত্র)

মালা বলিউডের একটি নাট্য চলচ্চিত্র। এটি ১৯৪১ সালে মুক্তি পেয়েছিল। এটি বলবন্ত ভট্ট পরিচালিত এবং রোজ, পি জয়রাজ এবং জয়ন্ত গুরুত্বপূর্ণ চরিত্রে অভিনয় করেছিলেন।
মা বাপ

মা বাপ একটি বলিউড চলচ্চিত্র। এটি ১৯৪৪ সালে মুক্তি পেয়েছিল। ছবিটি পরিচালনা করেছিলেন ভি এম ব্যাস। এটি সানরাইজ পিকচার্সের ব্যানারে নির্মিত হয়েছিল। ছবিতে অভিনয় করেছেন বীণা, নাজির, ইয়াকুব, মাজিদ, আমিরবাই কর্ণটাকি, দীক্ষিত, জগদীশ, রাজকুমারী শুকাল। সংগীতে সুর করেছেন আল্লা রাকা এবং গানের কথা লিখেছেন রূপবানী।
মধুসূদন (চলচ্চিত্র)

মধুসূদন একটি বলিউড চলচ্চিত্র। এটি ১৯৪১ সালে মুক্তি পেয়েছিল। এটি পরিচালনা করেছিলেন বলবন্ত ভট্ট এবং অভিনীত বদ্রি প্রসাদ।
স্লোভেনিয়া জাতীয় ফুটবল দল

স্লোভেনিয়া জাতীয় ফুটবল দল () হচ্ছে আন্তর্জাতিক ফুটবলে স্লোভেনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম স্লোভেনিয়ার ফুটবলের সর্বোচ্চ নিয়ন্ত্রক সংস্থা স্লোভেনিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ৩রা জুন তারিখে, স্লোভেনিয়া প্রথমবারের মতো আন্তর্জাতিক খেলায় অংশগ্রহণ করেছে; এস্তোনিয়ার তাল্লিনে অনুষ্ঠিত স্লোভেনিয়া এবং এস্তোনিয়ার মধ্যকার উক্ত ম্যাচটি ১–১ গোলে ড্র হয়েছে।
১৬,০৩৮ ধারণক্ষমতাবিশিষ্ট স্তোজিৎসে স্টেডিয়ামে "জমায়ৎসেকি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় স্লোভেনিয়ার প্রেদোসলিয়েে অবস্থিত। বর্তমানে এই দলের ম্যানেজারের দায়িত্ব পালন করছেন মাতিয়াজ কেক এবং অধিনায়কের দায়িত্ব পালন করছেন আতলেতিকো মাদ্রিদের গোলরক্ষক ইয়ান অবলাক।
স্লোভেনিয়া এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০২ এবং ২০১০ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, উয়েফা ইউরোপীয় চ্যাম্পিয়নশিপে স্লোভেনিয়া এপর্যন্ত মাত্র ১ বার অংশগ্রহণ করেছে, যার মধ্যে সেরা সাফল্য হচ্ছে ২০০০ ইউরোপীয় ফুটবল চ্যাম্পিয়নশিপের গ্রুপ পর্বে অংশগ্রহণ করা।
বোশতিয়ান সেসার, বোয়ান ইয়োকিচ, ভালতের বিরসা, মিলিভোয়ে নোভাকোভিচ এবং জলাৎকো জাহোভিচের মতো খেলোয়াড়গণ স্লোভেনিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১০ সালের অক্টোবর মাসে প্রকাশিত র‌্যাঙ্কিংয়ে স্লোভেনিয়া তাদের ইতিহাসে সর্বোচ্চ অবস্থান (১৫তম) অর্জন করে এবং ১৯৯৩ সালের ডিসেম্বর মাসে প্রকাশিত র‌্যাঙ্কিংয়ে তারা ১৩৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে স্লোভেনিয়ার সর্বোচ্চ অবস্থান হচ্ছে ২৮তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
অ্যাপল এ৫এক্স

অ্যাপল এ৫এক্স হলো অ্যাপল কর্তৃক ডিজাইন এবং স্যামসাং কর্তৃক প্রস্তুত করা একটি ৩২-বিট সিস্টেম অন চিপ(SoC)। অ্যাপল এটি কেবল তৃতীয় প্রজন্মের আইপ্যাডে ব্যবহার করেছে। এ৫এক্স অ্যাপল এ৫ এর একটি উচ্চ-পারফরম্যান্স বিশিষ্ট বৈকল্পিক। অ্যাপল ২০১২ সালের ৭ই মার্চ তাদের মিডিয়া ইভেন্টের সময় দাবি করেছে যে এ৫এক্স-এর কোয়াড-কোর পাওয়ারভিআর এসজিএক্স৫৪৩এমপি৪ গ্রাফিক্স প্রসেসিং ইউনিট (GPU) এ৫-এর জিপিইউর চেয়ে দ্বিগুণ দ্রুত, কারণ এ৫এক্স এর জিপিইউতে মূল এ৫ এর ডুয়াল-কোর জিপিইউর থেকে দুইটি বেশি কোর রয়েছে।
অ্যাপল এ৫এক্স ধারণকারী মোবাইল ডিভাইসের (তৃতীয় প্রজন্মের আইপ্যাড সেলুলার মডেল) জন্য সর্বশেষ অপারেটিং সিস্টেম সংস্করণ হিসেবে অ্যাপল iOS 9.3.6 সরবরাহ করেছিল যা ২০১৯ সালের ২২ জুলাই প্রকাশিত হয়েছিল।
অ্যাপল তার নতুন রেটিনা ডিসপ্লের জন্য প্রয়োজনীয় অতিরিক্ত গ্রাফিকাল পারফরম্যান্স সরবরাহের জন্য তৃতীয় প্রজন্মের আইপ্যাডের জন্য বিশেষত এ৫এক্স চিপ ডিজাইন করেছে। এ৫এক্স চিপটিতে ১ গিগাহার্জ ক্লক রেটের একটি ডুয়াল-কোর ৪৫ ন্যানোমিটার এআরএম কর্টেক্স-এ৯ সিপিইউ এবং ২৫০ মেগাহার্জ ক্লক রেটের একটি কোয়াড-কোর ৩২ ন্যানোমিটার পাওয়ারভিআর এসজিএক্স৫৪৩এমপি৪ জিপিইউ রয়েছে। এ৫ এর তুলনায়, এ৫এক্স এর মেমরি ইন্টারফেসের আকার দ্বিগুণ। এ৫এক্স এর মেমরি ইন্টারফেস সাবসিস্টেমটি চারটি ৩২-বিট প্রশস্ত এলপিডিডিআর২ মেমরি কন্ট্রোলার ব্যবহার করে।
এ৫এক্স এর ক্ষেত্রে উল্টানো চিপটির নিচের অংশ ঢাকতে ধাতব তাপ প্রসারক (থার্মাল পেস্ট সহ) ব্যবহার করা হয়েছে, যা অ্যাপল এ৪ এবং এ৫ চিপে নেই। এই চিপটির ডাই এর ক্ষেত্রফল ১৬২.৯৪ মিমি, যা অ্যাপল এ৫ এর S5L8940 সংস্করণের ডাইয়ের থেকে ৩৬.৫% বড়। এ৫এক্স চিপে প্যাকেজ অন প্যাকেজ (PoP) ব্যবহার না করায় র‌্যাম সমর্থন করতে পারে না এবং র‌্যাম বাহ্যিকভাবে এ৫এক্স চিপ থেকে সরবরাহ করা হয়।
আহমেদ মুনিরুছ সালেহীন

ড. আহমেদ মুনিরুছ সালেহীন একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব হিসেবে দায়িত্ব পালন করেছেন। ইতিপূর্বে তিনি এই মন্ত্রণালয়ে অতিরিক্ত সচিব হিসেবে কর্মরত ছিলেন।
আহমেদ মুনিরুছ সালেহীন ১৯৬৫ সালে ময়মনসিংহের গফরগাঁও উপজেলার শাঁখচূড়া গ্রামের জন্মগ্রহণ করেন। পেশায় শিক্ষক পিতা এ বি মুসলেহ উদ্দিন আহমেদ ও মাতা হাজেরা খাতুনের নয় সন্তানের মধ্যে ছোট ছেলে তিনি।
তিনি জাহাঙ্গীরনগর বিশ্ববিদ্যালয়ের ইংরেজি বিভাগ থেকে স্নাতক এবং স্নাতকোত্তর ডিগ্রি অর্জন করেন। হিউবার্ট এইচ হামফ্রে ফেলো হিসেবে গ্র্যাজুয়েট স্টাডি সম্পন্ন করেছেন যুক্তরাষ্ট্রের দ্য পেনসিলভানিয়া স্টেট ইউনিভার্সিটিতে এবং ঢাকা বিশ্ববিদ্যালয়ের বাণিজ্য অনুষদ থেকে এমবিএ ডিগ্রি অর্জন করেন। সর্বশেষ পলিসিতে অস্ট্রেলিয়ার ফ্লিন্ডার্স ইউনিভার্সিটি থেকে পিএইচডি সম্পন্ন করেছেন।
আহমেদ মুনিরুছ সালেহীন ১৯৯১ সালে কর্মকর্তা কাস্টমস ক্যাডারের একজন সদস্য হিসেবে বাংলাদেশ সিভিল সার্ভিসের নবম ব্যাচের ক্যাডার সার্ভিসে যোগদান করেন। কর্মজীবনে তিনি অভ্যন্তরীণ সম্পদ বিভাগের আওতায় জাতীয় রাজস্ব বোর্ডের বিভিন্ন গুরুত্বপূর্ণ পদে দায়িত্ব পালন করেন।
২০০৯ সালে তিনি উপসচিব হিসেবে পদোন্নতি পেয়ে প্রাইভেটাইজেশন কমিশনে কাজ করেন। এর পর অর্থবিভাগে উপসচিব, যুগ্মসচিব ও অতিরিক্ত সচিব হিসেবে দায়িত্ব পালন করেন। সর্বশেষ তিনি ৫ মে ২০২০ সালে প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব হিসেবে যোগদান করেন। ২৫ আগস্ট ২০২৪ সালে তাকে ওইএসডি করে এরপর অবসরে পাঠায় সরকার।